দুর্যোগের পর এসব ক্ষতিগ্রস্ত সড়কে গাছের খুঁটি আর মাটি ভরাট করে কেবল সাময়িক সংস্কারেই ব্যয় করা হয়েছে প্রায় ১১ কোটি টাকা। অথচ এ টাকা খরচ করেও ঝুঁকি এড়াতে পারছে না রাঙামাটি সড়ক ও জনপথ বিভাগ। সড়ক ও জনপথ বিভাগের (সওজ) হিসাব অনুযায়ী, রাঙামাটি শহরে ৩৩, রাঙামাটি-খাগড়াছড়ি সড়কে ৫৬, রাঙামাটি বান্দরবান সড়কে ২৬, বাঙ্গালহালিয়া-রাজস্থলী সড়কে ৫ ও বগাছড়ি- নানিয়ারচর- লংগদু সড়কে ৩টি স্থানসহ ১২৮টি স্থানে সড়ক ধসে গেছে। এসব স্থানে স্থায়ী কাজের প্রস্তুতি নেওয়া হয়েছে।